CK คว้างานดูแลโครงสร้างงานโยธารถไฟฟ้าสายสีน้ำเงินสัญญา 2 มูลค่ากว่า 100 ลบ.
CK คว้างานดูแลโครงสร้างงานโยธารถไฟฟ้าสายสีน้ำเงินช่วงหัวลำโพง-บางแค และบางซื่อ-ท่าพระ สัญญาที่ 2 จาก รฟม. มูลค่ากว่า 100 ลบ.
24 ต.ค. 2560

บริษัท ช.การช่าง จำกัด (มหาชน) หรือ CK ระบุว่า บริษัทได้ลงนามในสัญญาจ้างดูแลรักษาโครงสร้างงานโยธา (Care of Works) โครงการรถไฟฟ้าสายสีน้ำเงินช่วงหัวลำโพง-บางแค และบางซื่อ-ท่าพระ สัญญาที่ 2 กับ การรถไฟฟ้าขนส่งมวลชนแห่งประเทศไทย (รฟม.) ซึ่งเป็นรายการธุรกิจปกติและเป็นไปตามเงื่อนไขทางการค้าโดยทั่วไปที่บริษัททำกับบริษัทอื่น โดยมีมูลค่าสัญญาทั้งสิ้น 100,615,943.78 บาท (รวมภาษีมูลค่าเพิ่ม) ระยะเวลาแล้วเสร็จประมาณ 20 เดือน 15 วัน ตั้งแต่วันที่ลงนาม 17 ตุลาคม 2560